laion/Wikipedia-Exotic huggingface dataset:
Kastiratas

Kastiratas või kaubaratas on jalgratas, mis mõeldud lisaks ratturile ka esemete ja teiste isikute transpordiks. Teistest jalgratastest eristav peamine osa on kast. Rattaid võib sellel jalgrattal olla nii kaks kui ka kolm või neli. Taanis on selline ratas väga populaarne, sageli kasutavad seda vanemad oma laste vedamiseks, aga on ka suuremaid versioone, mida võivad kauba müüjad või oskustöölised kasutada. Tänapäeval on paljud sellised rattad varustatud elektrilise abimootoriga, samuti on olemas nii ühekohalisi kui ka tandempaigutusega kastirattaid. Eestis on kastirattad tänavapildis võrdlemisi haruldased, kuid Tartus on neid alates 2021. aastast seoses vastava kampaaniaga rohkem liikvel. jalgratas tandem "Osoon. Kastiratas". ERR. Vaadatud 07.04.2021. "Tartu testib linlaste huvi kastirataste teenuse vastu". Tartu linn. 21.01.2021. Vaadatud 07.04.2021.
Rakvere maantee

Rakvere maantee on tänav Kunda linna keskosas. Rakvere maantee paikneb linnas kahe eraldi lõiguna lõuna-kirde suunaliselt. Esimene, lõunapoolne lõik on osa linna läbivast Põdruse–Kunda–Pada maanteest ja pikkusega 305 meetrit. Lõik paikneb Selja tee lõpust linna keskse ringristmikuni. Teise lõigu pikkus on 1250 meetrit. Ringristmikust kirde suunas kulgedes ristub põhjapoolne tänavalõik Posti ja Kalevi tänavaga, Uus-Sadama teega ning Mere tänavaga. Tänav lõpeb enne Kunda jõge ja jätkub Lontova tee nime all. Esimese lõigu läänepoolses servas on rajatud kergliiklustee, teisel tänavalõigul on vähene hoonestus, jalgteed puuduvad ning selle põhiosas paiknevad kahel pool tänavat rohealad. Tänava algusosa idakülje hõlmab aadressil Jaama 2 asuv AS Kunda Nordic Tsement tootmishoonete kompleks. Ringtee juures, krundil Jaama 1, paikneb ehitismälestisena Kunda tsemendivabriku tünnivabrikuhoone. Rakvere maantee ja Mere tänava ristmiku juures asub Kunda Vabadussõjas ja II maailmasõjas hukkunute ning terroriohvrite ühishaud, mis on ajaloomälestis ning tähistatud monumendiga. Tänava põhjaosas, maa-alal kuni läänepoolse Uus-Sadama teeni, paiknes varem Kunda linna prügila, mis on nüüdseks suletud ja rekultiveeritud. Kunda linna kaart Geoportaal (vaadatud 07.04.2021) Vaade maanteelt Posti ja Kalevi tänavate ristmikule Kunda tsemendivabriku tünnivabrikuhoone Kultuurimälestiste riiklik register Vabadussõjas ja II maailmasõjas hukkunute ning terroriohvrite ühishaud Kultuurimälestiste riiklik register
Irooniamärk

Irooniamärk on lauselõpumärk, millega antakse märku, et lauset tuleb lugeda iroonia või sarkasmi võtmes. Üks esimesi ja tuntumaid irooniamärgi vorme on Inglismaa trükkali Henry Denhami poolt 1580. aastatel pakutud perkontatsioonimärk ning Marcellin Jobard'i ja Alcanter de Brahmi juurutatud irooniamärk, mis mõlemad kujutavad veidi eri kujul peegeldatud küsimärki — "⸮". Hervé Bazin pakkus oma 1966. aasta essees "Kitkugem lindu!" välja iroonia väljendamiseks lauselõpumärgina kreeka ψ koos punktiga selle all — "". Lisaks pakkus ta välja hulga teisi innovaatilisi lauselõpumärke nagu kahtlusemärk (), süüdistusmärk (), tunnustusmärk (), autoriteedimärk () ja armastusmärk (). Hollandi raamatukirjastajate ja -müüjate ühendus Collectieve Propaganda van het Nederlandse Boek (CPNB) pakkus 2007. aastal välja irooniamärgi kujul "". Alcanter de Brahm 1899 perkontatsioonimärk Unicode-süsteemis Hervé Bazin 1966 CPNB 2007. aasta pakkumine Iroonia või sarkasmi väljendamiseks on pakutud ka tagurpidi kaldkirja ja pea peale pööratud emojit — "🙃". Emotikon Claude Augé, toim (1897–1905). "Ironie (irony)". Nouveau Larousse illustré. Kd 5. Paris. Lk 329. "🙃 Upside-Down Face". Emojipedia. Vaadatud 26. november 2022.
Key Largo

Key Largo on saar Florida väinas, üks Florida Keysi saartest. Pindala 89 ruutkilomeetrit. Saar on madal. Kuulub Ameerika Ühendriikidele.
Grigiškėse vald

Grigiškėse vald (leedu keeles Grigiškių seniūnija) on 2. järgu haldusüksus (vald) Leedus Vilniuse linna omavalitsuslikul territooriumil. Valla pindala on 7,1 km². 2011. aasta seisuga elas seal 11 225 inimest. Valla keskus on Grigiškėse linn, kus aastal 2011 oli 10867 elanikku. Vallamaja asub aadressil Vilniaus g. 6, vallavanem on Vladimiras Bieliauskas. Vald kuulus algselt Trakai rajooni. Ametlikult liideti vald Vilniuse linna omavalitsuse haldusalaga aastal 1999, kuid sisuliselt teostus see alles aastal 2000. Vilniaus miesto savivaldybė, vaadatud 07.04.2021. 2011 m. surašymas. Lietuvos statistikos departamentas, vaadatud 07.04.2021.
Ádám Hanga

Ádám Hanga (ungari keeles Hanga Ádám; sündinud 12. aprillil 1989 Budapestis) on Ungari elukutseline korvpallur, kes mängib 2017. aastast Hispaania kõrgliigaklubis FC Barcelona. Hanga valiti 2017. aastal Euroliiga parimaks kaitsemängijaks. Hanga alustas karjääri 17-aastaselt Székesfehérvári klubis Albacomp, kus mängis aastatel 2006–2011 ja tõi oma parimal, 2010/11. hooajal Ungari meistrisarjas keskmiselt 17,7 punkti, 4,3 lauapalli, 3,3 resultatiivset söötu ja 2,9 vaheltlõiget mängus. 2011. aasta mais siirdus Hanga Hispaania meistriliigaklubisse Baxi Manresa, misjärel liitus ta 2013. aasta suvel Saski Baskoniaga. Baskonia andis Hanga hooajaks 2014/15 laenule Itaalia kõrgliigaklubisse Sidigas Avellino. Hooajal 2016/17 Baskonia eest Euroliigas keskmiselt 10,5 punkti, 4,4 lauapalli, 2,4 resultatiivset söötu ja 1,3 vaheltlõiget mängus kogunud Hanga valiti 2017. aastal Euroliiga parimaks kaitsemängijaks. 2017. aastal siirdus Hanga Hispaania tippklubisse FC Barcelona, kellega on tulnud kolmekordseks karikavõitjaks. San Antonio Spurs omandas 2011. aasta NBA draft'i 59. valikuga Hanga mängijaõigused, kuid ungarlane on otsustanud jätkata karjääri Euroopas. Hanga saavutas Ungari koondisega 2017. aasta Euroopa meistrivõistlustel 16. koha. Kolmekordne Hispaania karika võitja (2018, 2019, 2021) Euroliiga parim kaitsemängija (2017) Viiekordne Ungari parim korvpallur (2011, 2012, 2013, 2016, 2018) Ádám Hanga – Basketball-Reference.com
Marko Grujić

Marko Grujić (serbia kirillitsas Марко Грујић; sündinud 13. aprillil 1996 Belgradis) on Serbia jalgpallur, kes mängib poolkaitsjana Portugali kõrgliiga klubis Porto ja Serbia jalgpallikoondises. Ta alustas klubikarjääri Belgradi Crvena zvezdas, mille meeskonnas debüteeris ta Serbia kõrgliigas 2013. aasta mais. Hooajal 2015–16 tuli ta klubiga Serbia meistriks. 2016. aasta jaanuaris sõlmis ta lepingu Inglismaa kõrgliiga klubiga Liverpool, kuid jäi hooaja lõpuni laenule Crvena zvezdasse. Inglismaa kõrgliigas tegi Grujić debüüdi 20. augustil 2016 mängus Burnley vastu. Hooaja 2017–18 teises pooles oli ta Liverpoolist laenul Inglismaa esiliiga klubis Cardiff City. Aastatel 2018–2020 mängis ta laenul Saksamaa kõrgliiga klubis Hertha. 2020. aasta oktoobris läks ta laenule Portosse. 2015. aastal tuli Grujić Serbia kuni 20-aastaste koondisega juunioride maailmameistriks. Serbia jalgpallikoondises tegi ta debüüdi 2016. aasta mais mängus Küprose vastu. Ta kuulus Serbia koondisse 2018. aasta maailmameistrivõistlustel. Belgradi Crvena zvezda Superliga: 2015–16 Cardiff City EFL Championship: Teine koht 2017–18 FC Porto Supertaça Cândido de Oliveira: 2020
Napajedla

Napajedla (saksa keeles Napajedl) on linn Tšehhis Zlíni maakonnas Zlíni ringkonnas. Napajedla asub Morava jõe ääres, Zlínist umbes 13 km lääneedelas. Napajedlat on esmamainitud 1355. aastal. Linnaõigused sai Napajedla 1898. aastal. Napajedlas on sündinud tšehhi pianist Rudolf Firkušný (1912–1994). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie města Muzeum Napajedla Rudolf Firkušný Internetová encyklopedie dějin Brna
Šternberk

Šternberk (saksa keeles Sternberg) on linn Tšehhis Olomouci maakonnas Olomouci ringkonnas. Šternberk asub Olomoucist umbes 45 km põhjas. Šternberki lossi on ürikutes esmamainitud 1269. aastal. Linnaks on Šternberki ürikutes esimest korda nimetatud 1296. aastal. 1538. aastal hävis peaaegu kogu linn tulekahjus, kuid see ehitati uuesti üles. Šternberki vanalinn on alates 10. septembrist 1992 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Chronologický přehled dějin města Šternberka Městský úřad Šternberk Městská památková zóna Šternberk : právní ochrana Národní památkový ústav
Litovel

Litovel (saksa keeles Littau) on linn Tšehhis Olomouci maakonnas Olomouci ringkonnas. Läbi linna voolab kuus Morava jõe haru, mistõttu linna on kutsutud ka Moraavia Veneetsiaks. Litovel asub Olomoucist umbes 17 km loodes, merepinnast keskmiselt 233 meetri kõrgusel. Litovelit on ürikutes esmamainitud 1297. aastal, kuid asula oli olemas juba aastakümneid varem. Litoveli vanalinn on alates 10. septembrist 1992 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Facts about Litovel Městský úřad Litovel Historie města Městský úřad Litovel Městská památková zóna Litovel Národní památkový ústav. Památkový katalog. Vaadatud 28. novembril 2023
Travis Zajac

Travis Zajac (sündinud 13. mail 1985 Winnipegis) on endine Kanada jäähokimängija (keskründaja). Aastatel 2004–2006 mängis ta Põhja-Dakota Ülikooli jäähokimeeskonnas. 2004. aastal valis New Jersey Devils ta NHL-i draft '​is 20. valikuna. Devilsi meeskonnas mängis ta NHL-is alates hooajast 2006–07 ja kokku 15 aastat. Individuaalselt oli tema edukaim hooaeg Devilsiga 2009–10, mil ta lõi liigas 25 väravat ja andis 42 väravasöötu. Hooajal 2011–12 jõudis ta Devilsiga Stanley karika finaalmängudele, kus kaotati Los Angeles Kingsile mängudega 2:4. 2021. aasta aprillis siirdus ta New York Islandersi, kus mängis kuni hooaja 2020–21 lõpuni. 2021. aasta septembris sõlmis Zajac ühe päeva pikkuse lepingu Devilsiga, et sportlaskarjäär formaalselt Devilsis lõpetada. 2009. aasta maailmameistrivõistlustel võitis Zajac Kanada jäähokikoondisega hõbemedali. "Islanders Acquire Palmieri and Zajac from the Devils". NHL.com. 7.4.2021. Vaadatud 8.4.2021 "Zajac retires from NHL after signing one-day contract with Devils". nhl.com. 20.9.2021. Vaadatud 15.10.2021 Travis Zajac NHL.com lehel Travis Zajac hockeydb.com lehel
Milan Škriniar

Milan Škriniar (sündinud 11. veebruaril 1995 Žiar nad Hronomis) on Slovakkia jalgpallur, kes mängib keskkaitsjana Prantsusmaa kõrgliiga klubis Paris Saint-Germain ja Slovakkia jalgpallikoondises. Ta alustas klubikarjääri Slovakkia klubis Žilina, mille meeskonnas debüteeris ta Slovakkia kõrgliigas 2013. aasta märtsis. 2016. aasta jaanuaris sõlmis ta lepingu Itaalia kõrgliiga klubiga Sampdoria. 2017. aasta juulis sõlmis ta viieaastase lepingu Milano Internazionalega. Üleminekusumma oli umbes 20 miljonit eurot, millega sai Škriniar Slovakkia läbi aegade kallimaks jalgpalluriks. 16. septembril 2017 lõi ta mängus Crotone vastu oma esimese värava Itaalia kõrgliigas. Hooajal 2020–21 tuli ta Internazionalega Itaalia meistriks. Suvel 2023 tema leping Interiga lõppes ning ta sõlmis uue lepingu Paris Saint-Germainiga. Slovakkia jalgpallikoondises tegi Škriniar debüüdi 27. mail 2016 sõprusmängus Gruusia vastu. Samal aastal kuulus ta Slovakkia koondisse Euroopa meistrivõistlustel. Koondisekarjääri esimese värava lõi ta 27. märtsil 2021 MM-i valikmängus Malta vastu. 2021. aasta Euroopa meistrivõistlustel lõi ta esimeses alagrupimängus 14. juunil värava Poola vastu. Aastatel 2019 ja 2020 on Škriniar valitud Slovakkia aasta jalgpalluriks. Milano Internazionale Serie A: 2020–21 UEFA Euroopa Liiga: Teine koht 2019–20  Milan Škriniar – pildid, videod ja helifailid Wikimedia Commonsis
Lassi Juhani Päivärinta

Lassi Juhani Päivärinta (sündinud 23. veebruaril 1954) on soome tehnikateadlane ja professor. Õppis Helsingi Ülikoolis 1973–1980 (B.S Mathematics 1976; M.S 1976; PhD 1980. Doktorikraad (Maximal Inequalities and Complex Interpolation, juh. Hans Triebel), Helsingi Ülikool 1980; dotsent 1982; professor 1990. Friedrich-Schiller-University in Jena, teadur 1978–1979; Helsingi Ülikooli lektor 1980, assistent 1980–1982, dotsent 1982–1990; Outokumpu Oy, konsultant 1982–1983; University of Delaware USA, visiting assistant professor 1987; Aalto University, dotsent 1989-…; University of Delaware USA, külalisprofessor 1990–1996; Helsingi Ülikool, professor 2003–2014; Helsingi Ülikool, Section of applied mathematics at the department of mathematics and statistics, direktor 2004–2014; Helsingi Ülikool, Rolf Nevanlinna Instituut, direktor 2004–2014; TTÜs 2014–…: TTÜ matemaatika-loodusteaduskond, matemaatikainstituut, külalisprofessor 2014–2016; TTÜ loodusteaduskond, küberneetika instituut, külalisprofessor 2017; TTÜ loodusteaduskond, küberneetika instituut, sihtrahastusega professor 2017-… Loodusteadused ja tehnika. Matemaatika: jadad, Fourier’ analüüs, funktsionaalanalüüs; funktsioonid, diferentsiaalvõrrandid. Avaldanud üle 80 teaduspublikatsiooni. Tema juhendamisel on kaitstud 14 doktoritööd. Finnish Inverse Problem Society, asutajaliige, juhatuse liige, direktor 2009-2011 1997-…; Finnish mathematical society 1997-…; ajakirja Journal of Inverse and Ill-posed problems toimetuskolleegiumi liige 1998-…; Soome TA täisliige 1999-…; ajakirja Inverse Problems and Imaging peatoimetaja 2007–2014; Soome TA matemaatika ja arvutiteaduse sektsiooni juhataja 2014-… Finnish Science Foundation'i teadusauhind (Magnus Ehrnrooth prize) 2006 European Research Council (ERC) Advanced Grant 2010 International Program Committee Prize of Inverse Problem and Modelling and simulation - conference. Fethiye, Turkey. 2014. Lassi Juhani Päivärinta Eesti Teadusinfosüsteemis Juhani Päivärinta Teadusinfosüsteemis
Vsetín

Vsetín (saksa keeles Wsetin) on linn Tšehhis Zlíni maakonnas, Vsetíni ringkonna halduskeskus. Vsetín asub Slovakkia piirist 15 km kaugusel, Zlínist umbes 27 km idakirdes. Vsetínit on esmamainitud 1297. aastal. 15. sajandi keskel rajati Vsetíni asulasse kindlus, mis 17. sajandi alguses ehitati ümber Vsetíni lossiks. Vsetínis on sündinud Tšehhi poliitik Mirek Topolánek, riigi peaminister aastatel 2006–2009. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Z historie Vsetína Město Vsetín Mirek Topolánek Vláda České republiky
Ago Pajur

Ago Pajur (sündinud 24. märtsil 1962 Türil) on Eesti ajaloolane ja Tartu Ülikooli õppejõud, alates 1999. aastast ajaloodoktor. Pajur tegeleb põhiliselt kahe maailmasõja vahelise Eesti Vabariigi ajaloo uurimisega. Ta on ka mitme kooliõpiku ja ajalooülevaate kaasautor. 2012 Tartu Ülikooli aumärk 2020 Valgetähe V klassi teenetemärk "Tartu Ülikooli aumärgi kavalerid". Tartu Ülikool. Vaadatud 8.12.2022. Eesti riiklike teenetemärkide kavaleride andmebaas presidendi kantselei kodulehel (president.ee). Elulugu TLÜ lehel Elulugu TÜ lehel
Läänegootide kuningate loend

Ariaric Aoric Athanaric 369–381 Rothesteus, alluv kuningas Winguric, alluv kuningas Alavivus u. 376, mässas Valenite vastu Fritigern u. 376–u. 380, mässas Athanarici ja Valenite vastu Alarich I 395–410 Athaulf 410–415 Sigeric 415 Wallia 415–418 Theodoric I 418–451 Euric 466–484 Alarich II 484–507 Theodoric Suur 511–526 Liuvigild 568–586 Reccared 586–601 Sisebut 612–621 Swintila 621–631 Recceswinth 649–572 Wittiza 694–710 Roderic 710–711 Ardo 714 – u. 721 Theudis 531–548 Theudigisel 548–549 Agila I 549–554 Athanagild 554–568 Liuva I 568–572, 569. aastast valitses ainult Narbonesisi provintsi Liuvigild 569–586, valitses 572. aastani ainult Püreneedest lõunasse jäävaid alasid Hermenegild 580–585, Baetica provintsi alamkuningas Reccared I 580–601, Narbonensisi provintsi alamkuningas 586. aastani Segga 586–587, mässuline Argimund 589–590, mässuline Liuva II 601–603 Witteric 603–610 Gundemar 610–612 Sisebut 612–621 Reccared II 621 Swinthila 621–631 Reccimer 626–631 Sisenand 631–636 Iudila 632–633, mässuline Chintila 636–640 Tulga 640–641 Chindaswinth 641–653 Recceswinth 649–672 Froia 653, mässuline Wamba 672–680 Hilderic 672, mässuline Paul 672–673, mässuline Erwig 680–687 Egica 687–702 Suniefred 693, mässuline Wittiza 694–710 Roderic 710–711, ainult Lusitaania ja Carthaginiensisi provintsides Agila II 711–714, ainult Tarraconensisi ja Narbonensisi provintsides Oppas 712 Ardo 714–721, ainult Narbonensisi provintsis
Votice

Votice (saksa keeles Wotitz) on linn Tšehhis Kesk-Tšehhi maakonnas Benešovi ringkonnas. Votice asub Benešovist ligi 17 km lõunas ja Táborist umbes 26 km põhjas. Voticet on esmamainitud 1359. aastal. Linnaõigused sai Votice 1588. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. O založení města Městský úřad Votice Noví majitelé - Šternberkové Městský úřad Votice
Nüwa

Nüwa (hiina keeles 女媧 / 女娲; pinyin '​is nǚwā) on emajumalanna hiina mütoloogias. Ühe Hiina loomismüüdi kohaselt voolis Nüwa savist esimesed inimesed. Nüwa abikaasa oli Fu Xi – tema vend, jumal ja esimene Hiina keiser . "Nügua". Oxford Reference. Vaadatud 18.11.2017.
Umbluu

Umbluu on folklooris matmata surnuluu, mis ulub, laulab, räägib ja oigab. Umbluu on tuntud paljude rahvaste juures. Eestis uskumustes on ta õnnetuse või ülekohtu tõttu surnud, aga ka matmata jäänud inimese sääreluu, mis võib end liigutada ning verist vahtu välja ajada. Umbluu ilmuvat tavaliselt öösiti kuriteo või õnnetuse paigale. Rahu saavat ta alles peale seda, kui on maetud pühitsetud mulda. Kõnekeeles on umbluu segane või kahtlane jutt, totrus, vale. Pealkirja Umbluu kannab Aino Perviku vigurjuttude raamat lastele. Umbluu preemia [1] Eesti Entsüklopeedia Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. lk 327 [2] Eesti keele seletav sõnaraamat
Vladislav Kamenev

Vladislav Dmitrijevitš Kamenev (vene keeles Владислав Дмитриевич Каменев; sündinud 12. augustil 1996 Orskis) on Venemaa jäähokimängija, kes mängib ründajana KHL-i klubis Peterburi SKA. KHL-is debüteeris Kamenev hooajal 2013–14 Magnitogorski Metallurgi ridades. 2014. aastal valis Nashville Predators ta NHL-i draft '​is 42. valikuna. 2015. aastal sõlmis ta Predatorsiga kolmeaastase lepingu. Aastatel 2015–2017 mängis ta põhiliselt American Hockey League'is (AHL) Predatorsi noorteklubis Milwaukee Admirals. 2016. aastal valiti AHL-i tähtede mängule. NHL-is tegi Kamanev Predatorsi meeskonnas debüüdi 6. jaanuaril 2017 mängus Florida Panthersi vastu. 2017. aasta novembris siirdus ta Colorado Avalanche'i. Hooaeg 2017–18 jäi Kamenevil vigastuse tõttu suuresti vahele. 1. novembril 2018 lõi ta mängus Calgary Flamesi vastu oma esimese värava NHL-is. 2020. aasta septembris naasis Kamenev KHL-i, sõlmides kaheaastase lepingu Peterburi SKA-ga. Aastatel 2015 ja 2016 võitis Kamenev Venemaa kuni 20-aastaste koondisega juunioride maailmameistrivõistlustel hõbemedali. Vladislav Kamenev KHL.ru lehel Vladislav Kamenev NHL.com lehel Vladislav Kamenev hockeydb.com lehel
Juho Kusti Paasikivi

Juho Kusti Paasikivi (1887. aastani Johan Gustaf Hellstén; 27. november 1870 Huljala, Koski HI. vald – 14. detsember 1956 Helsingi) oli Soome poliitik, Soome president aastail 1946–1956. 22. maist 1907 kuni 31. maini 1909 ning 1. märtsist 1910 kuni 1. veebruarini 1914 oli ta Soome kindralkubermangu Eduskunna liige (Soome Erakond). 1. augustil 1908 valiti Paasikivi Hjelti senati rahandussenaatoriks. Tal õnnestus saada Inglismaalt Soomele riigilaenu. Aastatel 1914–1934 juhtis Paasikivi panka Kansallis-Osake-Pankki. Aastatel 1915–1918 oli ta Helsingi linnanõukogu liige. 1918. aastal astus Paasikivi Rahvuslikku Koonderakonda. Temast sai Soome teine peaminister (maist novembrini 1918). Tema järgi on nimetatud Paasikivi-Kekkose joon, mis põhines heade suhete sisseseadmisel ja hoidmisel Nõukogude Liiduga ning seda ka teatud riigisiseste piirangute (sh sõnavabaduse piiramise) hinnaga. Seda poliitikat jätkas Soome järgmine president Urho Kaleva Kekkonen; see aitas Soome majandust kaubanduse laienemise teel NSV Liiduga. 1930. aastal sai ta riiginõuniku aunimetuse. Paasikivi on maetud Helsingi Hietaniemi kalmistule. Juho Kusti Paasikivi esimene valitsus Juho Kusti Paasikivi teine valitsus Juho Kusti Paasikivi kolmas valitsus  Juho Kusti Paasikivi – pildid, videod ja helifailid Wikimedia Commonsis
Goldbergi rühm

Goldbergi rühm on Kõrg-Tauerni mäestiku alamrühm Kesk-Ida-Alpides. See asub Austria Salzburgi ja Kärnteni liidumaadel. Selle kõrgeim tipp on Hocharn (3254 m). Teised tuntud tipud on Hoher Sonnblick koos oma observatooriumiga (3106 m) ja Schareck (3123 m). Rühma nimi on seotud piirkonna rikkalike mineraalide ja sellega seotud ajalooliste kaevandustega. Kulda kaevandati Raurise orus, samuti Gasteini orus (Radhausbergi massiivis) ning see aitas neil kahel orul – ja ka feodaalisandatel Salzburgi peapiiskoppidele – kõrgkeskajal tohutu rikkuse omandada. Alles 19. sajandil suleti kaevandused kahjumlikkuse tõttu lõplikult. Ka tänapäeval saab Raurises kulda uhta. Tipud nagu Goldbergspitze (3073 m) ja Goldzechkopf (3042 m) meenutavad ammust minevikku, kui Kõrg-Tauernis kulda kaevandati. Lisaks kaevandati hõbedat – millele viitab Silberpfennig (2600 m) – ja muid väärismetalle, nagu ka vääriskive (akvamariin, granaat ja muud). Goldbergi rühm asub Kõrg-Tauerni mäestiku idaosas. Rühmast läänes on Grossglockneri kõrgalpi maantee, idas kulgeb Tauerni raudtee. Goldbergi rühma piirid Ida-Alpide alpiklubi klassifikatsiooni järgi, kus nad on kui rühm nr. 42, moodustuvad järgmiselt: Põhjas: Salzachi jõgi Taxenbachist allavoolu kuni Gasteiner Ache oja suubumiskohani Idas: Gasteiner Ache (Gasteini org) kuni Nassfeldi ülemjooksuni – Gasteiner Tauern (Niederer Tauern) (Alpide peaaheliku kuru) – Mallnitzi oja kuni selle suubumiseni Mölli jõkke Lõunas: Mölli org (kulgeb ida-kagu suunas kuni Winklernini) Läänes: Mölli ülemjooksust kuni Heiligenblutini – piki Grossglockneri kõrgalpi maanteed kuni Hochtori kuruni – Seidlwinkli orus alla kuni Raurise ja Taxenbachini. Vastavalt Austria koopaameti (Gebirgsgruppengliederung für das österreichische Höhlenverzeichnis) mäestikuklassifikatsioonile Hubert Trimmeli järgi, milles rühm on nr. 2580, ei moodusta piiri Mallnitzer Tauern Nassfeldi kohal, vaid Hoher Tauerni kuru ja Anlaufi org. Koos Ankogeli rühma, Glockneri rühma, Schoberi rühma, Kreuzecki rühma, Granatspitze rühma, Venedigeri rühma, Villgrateni mägede ja Rieserferneri rühmaga kuulub Goldbergi rühm Kõrg-Tauerni suurte mäerühmade hulka. Vastavalt Austria koopaameti mäestikuklassifikatsioonile jaotatakse rühm edasi järgmiselt: Sadnigi rühm Mölli jõe käänakul Sonnblick–Bösecki rühm Hüttwinkli ja Mölli orgude vahel Gamskarlspitze rühm Gasteini ja Mallnitzi orgude vahel Edelweißspitze rühm Fuschi ja Raurise orgude vahel kuni Salzachini Hocharni rühm Hüttwinkli oru, Seidlwinkeli oru ja Hochtori kuru vahel (Grossglockneri maantee) Bernkogel–Türchlwandi rühm Raurise ja Gasteini orgude vahel kuni Salzachini Edelweißspitze rühm (Radhausbergi massiivis) on vastavalt alpiklubi klassifikatsioonile Ankogeli rühma osa. Kõik nimega kolmetuhandesed Goldbergi rühmas: Hocharn (3254 m) Schareck (3123 m) Grieswies-Schwarzkogel (3116 m) Hoher Sonnblick (3106 m) Baumbachspitze (3105 m) Krumlkeeskopf (3101 m) Roter Mann (3097 m) Sandkopf (3090 m) Arlthöhe (3084 m) Goldbergspitze (3073 m) Schneehorn (3062 m) Goldzechkopf (3042 m) Schlapperebenspitzen (3021 m) Weinflaschenkopf (3008 m) Ritterkopf (3006 m) Noespitze (3005 m)
Umbluu (raamat)

"Umbluu. Uusi ja vanu vigurijutte" on Aino Perviku lasteraamat nooremale koolieale. 1980. aastal ilmus raamat kirjastuselt Eesti Raamat, illustraator oli Vello Vinn. 2008. aasta kordustrükk ilmus sarjas "Lapse oma raamatukogu". Väljaandja oli TEA Kirjastus, pildid joonistas Jüri Mildeberg. Aino Pervik on koostanud sõnamängulise jutukogu, milles avaldub tema suurepärane sõnaseadmisoskus ning tundlik keeletaju. Juttudes on leidlikult kirjeldatud vigurlugusid mitmesugustest seppadest, alates pottsepast kuni soss-sepani välja. Lugeja kohtub raamatus ka puu-uurija puu, kuu-uurija kuu ning luu-uurija luuga.